Henri Gervex
**Henri Gervex** (10. joulukuuta 1852 Pariisi - 7. heinäkuuta 1929 Pariisi) oli ranskalainen taidemaalari. Hänen opettajiaan olivat Alexandre Cabanel, Pierre-Nicolas Brisset ja Eugène Fromentin.

Elämänvaiheita
--------------

Gervex pääsi aloittamaan taideopintonsa jo 15-vuotiaana, kun perhetuttava esitteli hänet taiteilija Pierre-Nicolas Brisset’lle, joka otti hänet oppilaakseen. 

Henri Gervexin skandaalin aiheuttanut teos "Rolla", maalattu vuonna 1878. Mallina kuuluisa näyttelijä Ellen Andrée.
Uransa alkuvaiheessa Gervex erikoistui maalaamaan mytologisia aiheita. Tämän katsottiin hänen aikanaan antaneen taiteilijalle tekosyyn kuvata alastomia ihmisiä, eivätkä hänen maalauksensa välttämättä edustakaan aina hyvää makua. Jo uransa alkuvaiheessa hän edusti suurta teknistä taituruutta.  

Skandaalin Gervex aiheutti vuonna 1878 yhdellä parhaista maalauksistaan, joka on nimeltään *Rolla*. Se esittää kohtausta Alfred de Musset´n runosta, jossa alaston prostituoitu makaa vuoteella harjoitettuaan seksiä asiakkaansa kanssa. Tämä oli Pariisin Salongin tuomareille liikaa, ja he estivät teoksen pääsyn näyttelyyn. Taidekauppias Bague otti teoksen näytteille myymäläänsä, ja yleisöä ryntäsi myymälään nähdäkseen paheksutun maalauksen. 

Vuoden 1877 paikkeilla Gervex kääntyi pois mytologiasta kohti omaa aikaansa. Hän kuvasi Belle Époquen elämää ja kyseisen ajan ihmisten elämäniloa. Hän jatkoi naisaiheiden maalaamista, ja useimmiten naiset hänen teoksissaan ovat alastomia. Kahviloissa hän tapasi nousevan impressionismin taiteilijoita, joiden kanssa hän ystävystyi. Suhteillaan hän auttoi Édouard Manet’ta saamaan teoksiaan Pariisin salonkiin ja käynnisti julkisen keräyksen, jotta Manet’n *Olympia* saataisiin ostettua valtion kokoelmiin. Hänen ystäviinsä kuului myös Pierre Renoir, jonka parissa maalauksessa näkyy Gervexin hahmo. Gervex kampanjoi paljon sen hyväksi, että suuri yleisö siirtyisi suosimaan impressionismia, jota tuolloin pidettiin vielä kovin radikaalina. 

Maalausten ohella Gervex kuvitti Balzacin kirjan La fille aux yeux d’or ja teki seinämaalauksia Gare-du-Lyonin ravintolaan, Opéra-Comiqueen ja La Villetten kaupungintaloon.  Yksityiselämässään Gervex tuli näihin aikoihin tunnetuksi pitkästä suhteestaan tunnettuun kurtisaaniin, Valtesse de la Bigneen, joka oli Émile Zolan romaanin *Nana* päähenkilön esikuva. Gervexin taas väitetään olevan esikuva romaanissa esiintyvälle opporturnistiselle taidemaalarille. 

Vuonna 1896 matkustaessaan Venäjällä Gervex sai merkittävän tilauksen. Hänen tuli tehdä maalaus tsaari Nikolai II:n kruunajaisista. Hän oli matkustellut tätä ennen jo useissa maissa. Vuonna 1913 hänet kutsuttiin Ranskan taideakatemian jäseneksi.   

Vanhoilla päivillään Gervex jatkoi matkustelua ja sai useita kunnianosoituksia ja -merkkejä. Hän pääsi Ranskan kunnialegioonan jäseneksi. Vähän ennen kuolemaansa hän sai kuulla, että skandaalin aiheuttanut työ *Rolla* on otettu Luxembourgin museon kokoelmiin.

Valikoituja teoksia
-------------------

* Kahvila Pariisissa, vuodelta 1877.Kahvila Pariisissa, vuodelta 1877.
* Viisi tuntia Paquinin luonaViisi tuntia Paquinin luona
* IltaIlta
* Ilta Pavillon d'ArmenonvillessaIlta Pavillon d'Armenonvillessa
* Madame Paquinin muotokuvaMadame Paquinin muotokuva
* Punainen mekko, vuodelta 1921.Punainen mekko, vuodelta 1921.
* Coletten (taiteilijan tytär) ensi askeleetColetten (taiteilijan tytär) ensi askeleet

Lähteet
-------

1. ↑
2. 1 2 3
3. ↑
4. 1 2 3 4
5. ↑
6. ↑
7. ↑

Aiheesta muualla
----------------

* 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Belgia
* Yhdysvallat
* Alankomaat
* Puola
* Portugali

 |
|  |
| Taiteenala | 
* Musée d'Orsay
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |